Lancia Delta (1993)

Lancia Delta var en lille mellemklassebil fra den italienske bilfabrikant Lancia. Denne artikel omhandler den anden modelgeneration, som blev produceret i årene 1993 til 1999.

Historie 
Produktionen startede i januar 1993. Delta Nouva (type 836) var baseret på Fiat Tipo og Lancia Dedra og havde motorer på op til 142 kW (193 hk). I starten fandtes anden generation af Delta kun med fem døre, mens en tredørsversion med den fra Lancia Beta kendte betegnelse HPE fulgte i sommeren 1995. Alle versioner var forhjulstrukne.

Modellen med 2,0-liters turbomotor med 137 kW (186 hk), senere 142 kW (193 hk) var ligesom forgængeren udstyret med skrifttrækket HF. Den var ligeledes udstyret med spærredifferentiale og en overboost, som ved fuld belastning øgede turboladerens ladetryk kortvarigt, så drejningsmomentet steg 10 %.

Lancia solgte også HF-modellen af anden generation i specialudgaver. I strid med den daværede firmafilosofi fandtes modellen Delta HPE EVO 500 med sportspakke i 1996. Den var sænket og havde blandt andet front- og hækskørter, alufælge og karbonbeklædninger i kabinen.

De første biler, som blev udleveret til kunderne i juni 1993, var ikke udstyret med airbag og pyrotekniske selestrammere, selv om disse allerede var nævnt i prislisten som standardudstyr. Manglen på førerairbag og selestrammer i disse tidlige versioner blev kun nævnt med lille skrift i udstyrslisten.

Fra foråret 1994 blev der udelukkende solgt biler med airbag og selestrammere. En passagerairbag kunne ikke leveres til Delta. Til søstermodellerne blev nogle af disse sikkerhedsdetaljer i starten ikke tilbudt. Dermed havde Delta allerede fra starten den i Dedra først med faceliftet indførte sidekollisionsbeskyttelse. I løbet af modellens levetid blev den på Fiat Tipo baserede konstruktion videreudviklet med nogle komponenter fra efterfølgeren Fiat Bravo/Brava, hvilket ikke kunne ses udvendigt på bilen.

Facelift 
Delta gennemgik i foråret 1996 et mindre facelift med bl.a. modificerede hjulkapsler hhv. fælge og ændret farvning på femdørsversionens kølergitter. I rammerne af dette facelift blev også den oprindeligt matsorte A-søjle lakeret i bilens farve og derved tilpasset Dedra. Den faceliftede Delta kan kendes på de i bilens farve lakerede stødlister og bagblænder. Baglygteenhederne var nu helt røde, hvor de på modeller fra før 1996 var udført i kombinationen rød/sort/rød. Disse blev i modificeret form også benyttet på Lancia Kappa Coupé.

I november 1997 blev der gennemført yderligere mindre, optiske modifikationer. Kofangerens øverste, sorte del samt blænden mellem baglygterne var nu i bilens farve. På femdørsmodellen blev også blænden på C-søjlen, som gav rudernes forreste del et udseende ligesom den tredørs HPE, indfarvet. I Italien blev de fra starten af 1999 solgte biler som standard udstyret med klimaanlæg.

I december 1999 blev produktionen indstillet. Der blev på seks år produceret 138.980 eksemplarer af bilen.

Da produktionen ophørte kom der ingen direkte efterfølger for Delta, selv om den størrelsesmæssigt identiske og fra sensommeren 1999 til foråret 2005 fremstillede Lancia Lybra blev solgt. Først i september 2008 kom den tredje generation på markedet.

Tekniske data 

Benzinmotorerne er af fabrikanten ikke frigivet til brug med E10-brændstof.

Noter

Litteratur 
 Automobil Revue. Katalog 1995, 1997 og 1998 (på tysk og fransk).
 Lancia Delta Betriebsanleitung. Fiat Auto S.p.A., december 1993. 603.06.468 (på tysk).

Eksterne henvisninger 

1993
Små mellemklassebiler
Forhjulstrukne biler
Biler introduceret i 1993
Biler fra 1990'erne